Sigurjóna Sverrisdóttir , framkvæmdastjóri Meet in Reykjavík , fer um víðan völl í ítarlegu viðtali við tímaritið Meetings International . Þar fer hún yfir helstu áskoranir Ráðstefnuborgarinnar Reykjavíkur og fjallar um áætlanir áfangastaðarins um að verða leiðandi á heimsvísu í sjálfbærri viðskiptaferðaþjónustu . Sigurjóna ræðir þar sérstaklega þá þróun sem hefur átt sér stað frá stofnun Meet in Reykjavík og tilkomu Hörpunnar ; hvernig áfangastaðurinn hefur stóreflt þjónustuframboð sitt til MICE-ferðamanna . Á undanförnum árum hefur þessi uppbygging skilað sér í 14,4% árlegri meðaltalsaukningu á komu MICE-gesta til borgarinnar . Sigurjóna talar einnig um samstarf Ráðstefnuborgarinnar Reykjavíkur , borgaryfirvalda og háskólanna og þau tækifæri sem liggja í nánara samstarfi þessara aðila . s.l. á degi ábyrgrar ferðaþjónustu sem haldin var á Hótel Sögu skrifaði Ráðstefnuborgin Reykjavík undir yfirlýsingu um Ábyrga ferðaþjónustu . Hildur Björg Bæringsdóttir sem skrifaði undir yfirlýsinguna fyrir hönd RR segir þetta eitt skref í vegferð sem hófst hjá Ráðstefnuborginni Reykjavík árið 2015 þegar vinna við fyrstu sjálfbærnistefnu félagsins hófst . …